Document ID: 31986R2527

KOMISSION ASETUS (ETY) N:o 2527/86,
annettu 1 päivänä elokuuta 1986,
öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1454/86(), ja erityisesti sen 27 artiklan 5 kohdan,
sekä katsoo, että
tiettyjen Espanjassa ja Portugalissa kulutukseen saatettavien rasva-alan tuotteiden hintoja ja määriä koskevan valvontajärjestelmän yleisistä säännöistä annettujen neuvoston asetusten (ETY) N:o 475/86() 14 artiklassa ja (ETY) N:o 476/86() 12 artiklassa säädetään, että tasaustukeen ovat oikeutettuja Espanjassa korjatut auringonkukan-, rapsin- ja rypsinsiemenet sekä Portugalissa korjatut auringonkukansiemenet, jotka käytetään öljyntuotantoon vientiä varten ja joita Espanjan osalta koskee määrällinen rajoitus,
tiettyjen Portugalissa ja Espanjassa kulutukseen saatettavien rasva-alan tuotteiden määriä koskevan valvontajärjestelmän yksityiskohtaisista säännöistä annetun komission asetuksen (ETY) N:o 1183/86(), sellaisena kuin se on viimeksi muutettuna asetuksella (ETY) N:o 2324/86(), 13 artiklan 2 kohdan mukaan ja komission asetuksen (ETY) N:o 1184/86() 10 artiklan 2 kohdan mukaan tämä tuki myönnetään asianomaisen pyynnöstä komission asetuksessa (ETY) N:o 2681/83(), sellaisena kuin se on viimeksi muutettuna asetuksella (ETY) N:o 2434/86(), säädettyjen yksityiskohtaisten sääntöjen mukaisesti,
olisi säädettävä, että hakija ja todistuksen antava viran
omainen tarkentavat tukihakemuksessa ja itse todistuksessa, että on kysymys tasaustuesta, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2681/83 7 artiklaan seuraava kohta:
"6. Asetuksen (ETY) N:o 475/86 14 artiklassa ja asetuksen (ETY) N:o 476/86 12 artiklassa tarkoitetun tasaustuen osalta:
a) hakijan on lisättävä maininta "tasaus" todistusta koskevaan hakulomakkeeseen, joko otsikon "B. AP-todistushakemus" jälkeen, jos on kysymys AP-todistushakemuksesta, tai 13 kohtaan, jos on kysymys ID-todistushakemuksesta;
b) todistuksen antavan viranomaisen on lisättävä maininta "tasaustuki" tapauksesta riippuen joko todistuksen AP-osan 8 kohtaan tai todistuksen ID-osan 9 kohtaan."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä elokuuta 1986.

Labels: 18
17
6